Nuwe Jhb-burgemeester verkiesThapelo Amad (Foto: City of Joburg/Twitter) Thapelo Amad van die Al Jama-ah-party is Vrydag tydens ŉ buitengewone stadsraadvergadering as die nuwe burgemeester van Johannesburg verkies. Hy het met 138 stemme gewen en só stof in die oë van Mpho Phalatse, voormalige burgemeester en lid van die DA, en Funzi Ngobeni van ActionSA geskop. Hulle is albei vir die amp benoem en het onderskeidelik 81 en 46 van die stemme op hulle verenig. Phalatse is Donderdag tydens ŉ mosie van wantroue uit haar amp geskop. Die mosie is ondersteun deur ŉ meerderheid in die raad. Thembinkosi “TK” Nciza, provinsiale sekretaris van die ANC in die provinsie, het gesê die mosie is ondersteun deur die ANC-koukus en ander partye as ŉ manier om die munisipaliteit te red van die wanadministrasie van die DA-geleide veelpartyregering.” Al Jama-ah is ŉ klein Moslem-party met een setel in die parlement en 11 raadslede regoor die land in munisipaliteite.